Mənim (qoşma, Xəstə Hasan)
Ey ağalar, sizi tərif eyləyim,
Nədəndi çəkilməz bu nazım mənim? 
Təmizdi əlfamız, pakdı sözümüz, 
Hayıf ki, görməyir bu gözüm mənim.
 
Dəryada işləməz yelkənsiz gəmi, 
Ürəkdə olmasın dərd ilə qəmi,
Ulu məclislərdə yapaydım dəmi, 
Əlimdə olaydı bu sazım mənim.
 
Mən Xəstəyəm, oxuyardım, yazardım, 
Qəvvas olub dəryalarda üzərdim,
Çarx misallı bu dünyanı gəzərdim, 
Neyləyim, tutmayır bu dizim mənim!
XIX əsrin qoşmaları